אלכסנדר רבה

אלכסנדר רֶבָה (ברוסית: Александр Ревва; נולד ב-10 בספטמבר 1974, דונצק, אוקראינה הסובייטית, ברית המועצות) הוא קומיקאי, מנחה טלוויזיה, זמר ושחקן רוסי מוצא אוקראיני. השתתף בעבר בנבחרת "שמש בוגדנית" בטורניר  KVN והוא מיוזמי הקומדי קלאב.

ביוגרפיה 
רבה נולד ב-10 בספטמבר 1974 בעיר דונצק, באוקראינה הסובייטית. שם המשפחה רבה הוא שם משפחה מומצא, שם המשפחה המקורי היה ארבה" (Эррва) ומוצא המשפחה הוא מאסטוניה. הוא בוגר הטכניקום לתעשייה והפקולטה למינהל באוניברסיטת דונצק למינהל. במשך זמן-מה עבד כחשמלאי במכרה.

בשנת 1995 השתתף בשעשועון KVN מטעם נבחרת האוניברסיטה למינהל של דונצק. בשנת 2000 השתתף ב-KVN כחלק מנבחרת "שמש בוגדנית". בשנים 2006-2013 הנחה את התוכנית Comedy Club בהפקת Comedy Club Production וב-2015 חזר לתוכנית, בה הוא משתתף יחד עם הקומיקאים גאריק חרלאמוב, טימור בטרודינוב, גאריק מרטירוסיאן, פאבל ווליה ואחרים.

יחד עם אנדריי רוז'קוב הנחה את התוכנית "אתה מצחיק" («Ты смешной!») של רשת NTV, תחת שם הבמה ארתור פירוז'קוב (Артур Пирожков), המשמש אותו כשם במה בקריירה המוזיקלית שלו והנחה תוכנית בידור בערוץ 1 הרוסי.

ב-2014 הפיק את סדרת האנימציה "קולובאנג" («Колобанга») שמיוצרת בעיר אורסק, במחוז אורנבורג ושודרה בערוץ СТС. בדצמבר 2017 הנחה פרק בתוכנית המסעות "אוריול ורשקה («Орёл и решка»).

דיסקוגרפיה 
2015 — אהבה, «Любовь»

פילמוגרפיה

קישורים חיצוניים 

 
 אלכסנדר רבה באתר RUSactors
 ריאיון עם אלכסנדר רבה בערוץ "מוסקבה 24" (2014) 

קומדי קלאב: אישים
סגל ערוץ 1 הרוסי
שחקני קולנוע וטלוויזיה רוסים
זמרים רוסים
מנחי טלוויזיה רוסים
אוקראינים שנולדו ב-1974